hotchpotch/miracl-hf-unified huggingface dataset:
สจวร์ต บิงแฮม
สจวร์ต บิงแฮม () เกิดวันที่ 21 พฤษภาคม ค.ศ. 1976 เป็นนักสนุกเกอร์อาชีพชาวอังกฤษ เขาคว้าแชมป์สมัครเล่นในรายการไอบีเอสเอฟเวิลด์สนุกเกอร์แชมเปียนชิป (IBSF World Snooker Championship) ในปี 1996 แต่เขาก็ใช้เวลาหลายฤดูกาลกว่าฝีมือการเล่นของเขาจะดีขึ้นจนกลายเป็นผู้เล่นติดอันดับท็อปในวัยสามสิบ เขาได้ติดอันดับท็อป 32 ในฤดูกาล 2006/2007 และขึ้นสู่อันดับท็อป 16 ในระหว่างฤดูกาล 2011/2012 ตอนอายุ 35 เขาได้คว้าแชมป์ครั้งแรกในอาชีพของเขาในรายการออสเตรเลียนโกลด์ฟฟิลส์โอเพน 2011 และรายการเซี่ยงไฮ้มาสเตอส์ 2014 และแชมป์รายการเวิลด์แชมเปียนชิป 2015 ครั้งแรกของเขา ซึ่งสื่ออังกฤษกล่าวว่า "นี่เป็นความสำเร็จที่น่าประหลาดใจจนกลายเป็นคิงออฟเดอะครูซิเบิล" นอกจากนี้ได้ลองแชมป์ในรายการอู๋ซีคลาสสิก 2012 และเวลส์โอเพน 2013 และรวมทั้งได้คว้าแชมป์รายการชิงเงินรางวัล พรีเมียร์ลีกสนุกเกอร์ 2012 และ แชมเปียนชิปลีก 2015 เขาได้รวบรวมเซนจูรีเบรกกว่า 268 ครั้ง ในอาชีพของเขารวมทั้งสาม แม็กซิมัมเบรก
เบนนี บลังโก
เบนจามิน เลวิน (เกิด 9 มีนาคม ค.ศ. 1988) รู้จักในวงการในชื่อ เบนนี บลังโก เป็นนักร้องแร็ป นักดนตรี นักแต่งเพลง และโปรดิวเซอร์เพลงชาวอเมริกัน เขาเขียนเพลงและผลิตเพลงให้แก่ศิลปินมากมาย เช่น เจสซี เจ (เพลง "ธันเดอร์"), เคที เพร์รี (เพลง "แคลิฟอร์เนียเกิลส์", "ทีนเอจดรีม"), มารูนไฟฟ์ (เพลง "มูฟส์ไลก์แจกเกอร์", "เพย์โฟน"), บริตนีย์ สเปียส์ (เพลง "เซอร์คัส"), ไทโอ ครูซ (เพลง "ไดนาไมต์"), เคชา (เพลง "ทิกท็อก"), จิม คลาส ฮีโรส์ (เพลง "สเตริโอฮาตส์", "แอสแบ็กโฮม"), วิซ คาลิฟา (เพลง "เวิร์กฮาร์ด, เพลย์ฮาร์ด", "โนสลีป") และเทรย์ ซองซ์ (เพลง "ฮาร์ตแอ็ตแท็ก")
ในช่วงเริ่มแรก บลังโกทำงานกับดร. ลู้ก และยังได้ร่วมงานกับเชลล์แบ็ก, ไรอัน เท็ดเดอร์, บรูโน มาร์ส, นิกกี มินาจ, แดน วิลสัน, ไมก์ พอสเนอร์, แมกซ์ มาร์ติน, ชอน พอล และพอล เอ็ปเวิร์ธ
นอกจากนี้ บลังโกยังได้รับรางวัลนักแต่งเพลงแห่งปี (Songwriter of the Year Award) จากงานบีเอ็มไอป็อปอวอดส์ (BMI Pop Awards) เมื่อต้นปี ค.ศ. 2012 ด้วย
บุณยรักษ์ พูนชัย
พลเอก บุณยรักษ์ พูนชัย (ชื่อเล่น: แมว) เจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ท่านที่ 39 (1 ตุลาคม 2557 - 31 มีนาคม 2558) ยศปัจจุบัน คือ พลเอก บุณยรักษ์ พูนชัย ตำแหน่ง ผู้ทรงคุณวุฒิพิเศษกองทัพบก , ผู้อำนวยการโรงพยาบาลค่ายกาญจนบุรี " (มิ.ย.2532) ", ผู้อำนวยการกองยุทธการและการข่าว กรมแพทย์ทหารบก " (ต.ค.2544) ", ผู้อำนวยการสถาบันพยาธิวิทยา ศูนย์อำนวยการแพทย์พระมงกุฎเกล้า " (ต.ค.2551) ", ผู้อำนวยการสถาบันวิจัยวิทยาศาสตร์การแพทย์ทหาร " (ต.ค.2552) "
พลโท บุณยรักษ์ พูนชัย เกิดเมื่อวันที่ 7 ตุลาคม พ.ศ. 2497 เป็นบุตรของนายแพทย์คำรบ กับนางรัตนา พูนชัย จบการศึกษาชั้นมัธยมศึกษาจากโรงเรียนเตรียมอุดมศึกษา (ม.ศ.5) พ.ศ. 2516 จบการศึกษาชั้นอุดมศึกษาจาก คณะแพทยศาสตร์ จุฬาลงกรณ์มหาวิทยาลัย แพทยศาสตร์บัณฑิต พ.ศ. 2522
การศึกษาเมื่อเข้ารับราชการ ศัลยศาสตร์ออร์โธปิดิกส์ แพทยสภา พ.ศ. 2528, หลักสูตรชั้นนายพันเหล่าแพทย์ รุ่นที่ 23 โรงเรียนเสนารักษ์ กรมแพทย์ทหารบก พ.ศ. 2531, หลักสูตรประจำโรงเรียนเสนาธิการทหารบก ชุดที่ 68 โรงเรียนเสนาธิการทหารบก สถาบันการทัพบกชั้นสูง พ.ศ. 2533, Master of Medical Education MMED, University of Dundee Scotland
ตำแหน่งหรือราชการพิเศษ
โออิ
โออิ (?-?) ขุนพลคนสำคัญของ พระเจ้าดงเมียงซอง และเป็นหนึ่งในผู้ร่วมก่อตั้ง อาณาจักรโกคูรยอ มหาอาณาจักรหนึ่งใน สามก๊กแห่งเกาหลี
นายพลโออิเป็นขุนศึกที่ได้สร้างวีรกรรมร่วมกับ
ยอพโบและมารีอีกสองขุนศึกคนสำคัญในการ
ปราบปรามแว่นแคว้นต่างๆมากมาย
ควน อันโตนีโอ ซามารันช์
ควน อันโตนีโอ ซามารันช์ อี โตเรโย () หรือ ฌูอัน อันตอนี ซามารังก์ อี ตูรัลโย () เป็นประธานคณะกรรมการโอลิมปิกสากลคนที่ 7
ฌัก โรคเคอ
ฌัก โรคเคอ () เป็นประธานคณะกรรมการโอลิมปิกสากลคนที่ 8
อาบน้ำร้อน
"อาบน้ำร้อน" เป็นซิงเกิลของวงดนตรี บิ๊กแอส ประพันธ์เนื้อร้องโดย ขจรเดช พรมรักษา (กบ บิ๊กแอส) แต่งทำนองโดย อภิชาติ พรมรักษา (หมู บิ๊กแอส) และเรียบเรียงโดย บิ๊กแอส และเป็นเพลงประกอบซีรีส์ เรื่อง "ฮอร์โมนส์ วัยว้าวุ่น Season 2" โดยเนื้อหาเพลงนั้นพูดถึงคนที่ชอบมีคำพูดว่า อาบน้ำร้อนมาก่อน น้ำร้อนที่ว่าคือประสบการณ์ ถ้าไม่ลองเรียนรู้อะไรใหม่ๆด้วยตัวเราเอง เราก็คงไม่มีวันรู้จริง เพลงนี้ออกจำหน่ายในวันที่ 9 มิถุนายน พ.ศ. 2557
มิวสิกวีดิโอเพลง "อาบน้ำร้อน" ถ่ายทำที่ห้องประชุม อาคารทรงคลาสสิคของโรงเรียนมัธยมวัดเบญจมบพิตร โดยเริ่มแรกให้กลายเป็นเวทีคอนเสิร์ตขนาดย่อมๆ โดยงานนี้ เจ๋ง นักร้องนำ ขอนำทีมพี่ๆบิ๊กแอส อ๊อฟ, หมู, โอ๊ค และกบ เปิดเวทีคอนเสิร์ต โดยมีเหล่านักแสดงจากฮอร์โมนส์ วัยว้าวุ่น รุ่นแรก เช่น มาร์ช, ปันปัน, เก้า, แพทตี้, ตั้ว, ฝน, กันต์, ไมเคิล, ท็อป, เบลล์ ฯลฯ พร้อมแก็งค์น้องๆฮอร์โมน เดอะ เน็กซ์เจน โดยทุกคนวิ่งเข้ามาดูเวทีคอนเสิร์ตนั้น พร้อมกับโยกย้ายส่ายหัวกันแบบไม่มีหยุด
เพลง "อาบน้ำร้อน" ได้อันดับ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 24 สิงหาคม พ.ศ. 2557 และอันดับที่ 22 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 13 กรกฎาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พรรคไทยพอเพียง
พรรคไทยพอเพียง พรรคการเมืองของไทยที่จดทะเบียนจัดตั้งพรรคเมื่อ
วันที่ 3 มีนาคม พ.ศ. 2553 มีนายจำรัส อินทุมาร เป็นหัวหน้าพรรคและนายธีรวุธ พราหมณสุทธ์เป็นเลขาธิการพรรค
พรรคไทยพอเพียงส่งผู้สมัครลงรับเลือกตั้งครั้งแรก
ในการเลือกตั้งซ่อมสมาชิกสภาผู้แทนราษฎรเมื่อวันที่12 ธันวาคม พ.ศ. 2553 โดยทางพรรคได้ส่ง
นายจำรัสซึ่งเป็นหัวหน้าพรรคลงรับเลือกตั้งปรากฏว่านายจำรัสได้คะแนนมาเป็นอันดับ 3 พ่ายแพ้ต่อนาย อภิรักษ์ โกษะโยธิน จาก พรรคประชาธิปัตย์
ในการ การเลือกตั้ง 3 กรกฎาคม พ.ศ. 2554 ทางพรรคไทยพอเพียงได้ส่งผู้สมัครลงรับเลือกตั้งทั้งแบบบัญชีรายชื่อและแบ่งเขตผลปรากฏว่าทางพรรคไม่ได้รับเลือกตั้งแม้แต่ที่นั่งเดียว
ในการ เลือกตั้งผู้ว่ากรุงเทพมหานคร เมื่อปี พ.ศ. 2556 นายจำรัสได้ลงรับเลือกตั้งปรากฏว่าไม่ได้รับ
เลือก
ศาลรัฐธรรมนูญ มีมติยุบพรรคไทยพอเพียงเมื่อ
วันที่ 17 กันยายน พ.ศ. 2557 กรณีไม่จัดทำรายงานการใช้จ่ายเงินสนับสนุนของ พรรคไทยพอเพียงในรอบปี พ.ศ. ๒๕๕๕ ให้ถูกต้องตามความเป็นจริงและยื่นต่อคณะกรรมการการเลือกตั้ง ภายในระยะเวลาที่นายทะเบียนพรรคการเมืองกำหนดตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๕๐ มาตรา ๙๓ ประกอบมาตรา ๘๒ กรณีไม่จัดทำรายงานการดำเนินกิจการของพรรคไทยพอเพียง ในรอบปี พ.ศ. ๒๕๕๕ ให้ถูกต้องตามความเป็นจริงและแจ้งต่อนายทะเบียนพรรคการเมือง ภายในระยะเวลา ที่นายทะเบียนพรรคการเมืองกำหนดตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๕๐ มาตรา ๙๓ ประกอบมาตรา ๔๒ วรรคสอง และกรณีไม่จัดทำรายงานการใช้จ่าย เงินสนับสนุนของพรรคไทยพอเพียงในรอบปี พ.ศ. ๒๕๕๖ ให้ถูกต้องตามความเป็นจริงและยื่นต่อ คณะกรรมการการเลือกตั้งภายในระยะเวลาที่นายทะเบียนพรรคการเมืองกำหนดตามพระราชบัญญัติ ประกอบรัฐธรรมนูญว่าด้วยพรรคการเมือง พ.ศ. ๒๕๕๐ มาตรา ๙๓ ประกอบมาตรา ๘๒
โสมเวียดนาม
โสมเวียดนาม เป็นพืชในวงศ์ Araliaceae และอยู่ในสกุลเดียวกับโสมเกาหลี สารสำคัญในโสมเวียดนาม ได้แก่ ซาโปนินไตรเทอร์พีนอยด์และมีโอโคทิลโลลปริมาณสูง ซึ่งสารนี้ไม่พบในโสมชนิดอื่นๆ นอกจากนั้นยังมีพานาไซนอลและเฮปตาดีกาซึ่งเป็นสารมีฤทธิ์เป็นยาปฏิชีวนะและต้านอนุมูลอิสระ โสมเวียดนามมีความใกล้เคียงทางพันธุกรรมกับ "Panax japonicus" var. "major" และ "Panax pseudo-ginseng" subsp. "himalaicus"
ชาวซีดังในเวียดนามใช้เป็นยาสมุนไพรตั้งแต่สมัยโบราณ ใช้บำรุงร่างกายให้แข็งแรง ในการทดสอบพบว่าโสมเวียดนามช่วยลดความกดดันทางสรีรวิทยา ช่วยให้หลับ มีฤทธิ์ต้าน Epstein-Barr virus early antigen (EBV-EA)
เล็บครุฑไซ่ง่อน
เล็บครุฑไซ่ง่อน เป็นพืชในวงศ์ Araliaceae ในไทยใช้เป็นไม้ประดับ ใบอ่อนชุบแป้งทอดรับประทาน ชาวจีนและชาวเวียดนามใช้เป็นสมุนไพร รากเล็บครุฑใช้บรรเทาอาการเครียด อ่อนเพลีย ไอ ในใบและรากมีสารซาโปนิน โอลีน และพานาไซนอลซึ่งเป็นสารต้านอนุมูลอิสระ
อัสแซสซินส์ครีด: เรฟเวอเลชันส์
อัสแซสซินส์ครีด: เรเวเลชันส์ เป็นเกมแนวอิงประวัติศาสตร์และแอ็คชั่นผจญภัย พัฒนาและเผยแพร่โดย ยูบิซอฟท์ วางจำหน่ายสำหรับเครื่องเล่นเพลย์สเตชัน 3 และ เอกซ์บอกซ์ 360 ในเดือนพฤศจิกายน 2011 สำหรับไมโครซอฟท์ วินโดวส์ ในเดือนธันวาคม 2011 ซึ่งเป็นเกมชุดที่สี่ของซีรีส์ อัสแซสซินส์ครีด เรื่องราวจะต่อจากเกม
เนื้อเรื่องหลักจะเป็นการเดินทางของ เอสซิโอ เพื่อไขปริศนาความลับของ อัลแตร์ และจะกล่าวถึง เดสมอนด์ ไมล์ ที่สำรวจความทรงจำของเอสซิโอเพื่อหาวิธีหยุดยั้งเหตุการณ์วันสิ้นโลกในปี 2012 ระบบการเล่นของอัสแซสซินส์ครีด: เรฟเวอเลชันส์ เป็นแบบมุมมองบุคคลที่สาม ให้ผู้เล่นได้สำรวจสถานที่ต่างๆในเมืองคอนสแตนติโนเปิลและจัดการกับเหล่าเทมพลาร์
รองเท้านารีสีทอง
รองเท้านารีสีทอง เป็นกล้วยไม้ดินชนิดหนึ่ง ดอกขนาดใหญ่ กลีบปากสีเหลืองเป็นมัน มีจุดสีแดงเข้มหรือสีม่วงภายใน ถิ่นกำเนิดอยู่ในแคนาดา และมลรัฐจอร์เจีย อริโซนา และนิวเม็กซิโกในสหรัฐอเมริกา มีสารที่ออกฤทธิ์ให้เซื่องซึม ตามัว หงอย อิดโรย
โคดี โรดส์ และโกลดัสต์
โคดี โรดส์และโกลดัสต์ (Cody Rhodes and Goldust) (อดีตที่รู้จักกันในนาม The Brotherhood, The Rhodes Brothers, หรือ Gold and Stardust) สมาชิกประกอบด้วย โคดี โรดส์ และโกลดัสต์ ทั้งคู่เป็นลูกชายของตำนานนักมวยปล้ำ "ดิอเมริกันดรีม" ดัสตี โรดส์ เป็นทีมนักมวยปล้ำฝ่ายธรรมะของWWE และเป็นแชมป์แท็กทีม WWE 1 สมัย
ในรอว์ (2 กันยายน 2013) หลังจากที่โคดี โรดส์แพ้ให้แรนดี ออร์ตัน ทำให้โคดีถูกไล่ออกจาก WWE โดยคำสั่งของ ทริปเปิลเอช ประธาน COO ของสมาคม WWE ในรอว์ (9 กันยายน 2013) โกลดัสต์ได้เจอกับออร์ตันเพื่อช่วยให้โคดีได้กลับมาทำงานแต่ก็แพ้ ในรอว์ (30 กันยายน 2013) ทริปเปิลเอชกับสเตฟานี แม็กแมน ได้เชิญครอบครัวโรดส์ ให้ออกมาคุยกันที่เวที ดัสตี โรดส์, โคดี โรดส์ และโกลดัสต์ ออกมากันพร้อมหน้า ทริปเปิลเอช บอกว่าเราให้โอกาสพวกนายแล้ว ให้โคดีเจอกับออร์ตัน เพื่อรักษางานของโคดี แต่ก็แพ้ จากนั้นเราก็ให้โอกาสอีก ให้โกลดัสต์เจอกับออร์ตัน แล้วก็แพ้อีก จากนั้นสเตฟานีก็ให้ดัสตี้เลือกว่าจะให้ลูกคนไหนกลับเข้าทำงานแต่เขากลับบอกให้สเตฟานีไปลงนรกซะ ทริปเปิลเอช บอกจะให้โอกาสอีกครั้ง ให้โคดีกับโกลดัสต์ เจอกับเซท รอลลินส์และโรแมน เรนส์ ในแบทเทิลกราวด์ (2013) ถ้าชนะได้ก็จะให้กลับเข้าทำงานทั้งสองคน แต่ถ้าแพ้ล่ะก็นายสองคนจะไม่มีวันได้กลับมา WWE อีกตลอดกาล และพ่อของพวกนายจะถูกไล่ออกจากตำแหน่งเทรนเนอร์ NXT ด้วย ดัสตี้ขอต่อรองว่าจะอยู่ที่มุมเวทีของลูกๆ ด้วย ซึ่งสเตฟานีก็ตกลง ครอบครัวโรดส์ กำลังเดินกลับแต่ก็โดนเดอะชีลด์ขึ้นมากระทืบ ในแบทเทิลกราวด์โคดีและโกลดัสต์ได้เป็นฝ่ายชนะทำให้ครอบครัวโรดส์ได้กลับมาทำงานใน WWE อีกครั้ง
ในรอว์ (14 ตุลาคม 2013) โคดีและโกลดัสต์ได้เอาชนะรอลลินส์และเรนส์คว้าแชมป์แท็กทีมได้สำเร็จ จากการช่วยเหลือของบิ๊กโชว์ ในเฮลอินเอเซล (2013) โคดีและโกลดัสต์สามารถป้องกันแชมป์แท็กทีมได้ในแมตช์ 3 เส้า ใน โคดีและโกลดัสต์ต้องป้องกันแชมป์ 4 เส้ากับไรแบ็กเซล(ไรแบ็กและเคอร์ติส แอ็กเซล), บิ๊กโชว์และเรย์ มิสเตริโอ และเดอะเรียลอเมริกันส์(แจ็ก สแวกเกอร์และซีซาโร) แต่สามารถป้องกันแชมป์เอาไว้ได้สำเร็จอีกครั้ง ในรอยัลรัมเบิล (2014) โคดีและโกลดัสต์ได้เสียแชมป์ให้กับเดอะนิวเอจเอาต์ลอวส์ (โรด ด็อก และบิลลี กัน) เป็นแมตช์ก่อนเริ่มรายการ ในรอว์ (3 กุมภาพันธ์ 2014) โคดีและโกลดัสต์ได้ชิงแชมป์กับนิวเอจเอาต์ลอวส์ในกรงเหล็ก แต่ก็ไม่สามารถคว้าแชมป์คืนมาได้
ในเพย์แบ็ค (2014) หลังจากโคดีและโกลดัสต์แพ้ไรแบ็กเซล โคดีก็บอกให้โกลดัสต์ไปหาคู่แทกทีมใหม่ จากนั้นโกลดัสต์ก็ต้องหาคู่แทกทีมใหม่แทนโคดี แต่ก็ไม่ประสบความสำเร็จ ในรอว์ (16 มิถุนายน 2014) โคดีได้เปิดตัวในบทบาทใหม่ในชื่อสตาร์ดัสต์ โดยจับคู่กับโกลดัสต์เอาชนะไรแบ็กเซลไปได้ ในรอว์ (25 สิงหาคม 2014) โกลด์และสตาร์ดัสต์ ได้กลายเป็นฝ่ายอธรรมโดยเล่นงานดิอูโซส์หลังจากชนะแมตช์ชิงแชมป์แท็กทีมแบบเคาต์เอาต์ ทำให้ทั้งคู่ไม่พอใจเพราะแชมป์ยังเป็นของอูโซส์เหมือนเดิม ในไนท์ออฟแชมเปียนส์ (2014) โกลด์และสตาร์ดัสต์ได้เอาชนะอูโซส์ และคว้าแชมป์แท็กทีมสมัยที่2 ได้สำเร็จ ก่อนจะเสียแชมป์ให้กับเดอะมิซและแดเมียน มิซดาวในเซอร์ไวเวอร์ซีรีส์ (2014) และแตกทีมกันในที่สุด
เซนวี่น
พลจัตวา เซนวี่น (, ; เกิด 19 มีนาคม พ.ศ. 2462 – เสียชีวิต 29 มิถุนายน พ.ศ. 2536) เป็นนายทหารพม่าที่ดำรงตำแหน่งหลายตำแหน่งในรัฐบาลหลังจากที่พลเอก เนวี่น ก่อรัฐประหารเมื่อปี พ.ศ. 2505 และได้ขึ้นดำรงตำแหน่งนายกรัฐมนตรีของพม่าคนที่ 4 ระหว่างวันที่ 4 มีนาคม พ.ศ. 2517 – 29 มีนาคม พ.ศ. 2520
มองมองคะ
พันเอก มองมองคะ (, ; 7 มิถุนายน พ.ศ. 2463 – 30 เมษายน พ.ศ. 2538) เป็นนายกรัฐมนตรีของพม่าคนที่ 5 ดำรงตำแหน่งตังแต่วันที่ 29 มีนาคม พ.ศ. 2520 – 26 กรกฎาคม พ.ศ. 2531 ต่อจากพลจัตวา เซนวี่น
มองมองคะเป็นบุตรของคีนติ่นกับชิเพ เกิดที่ย่างกุ้ง ต่อมาได้เข้าเรียนในมหาวิทยาลัยย่างกุ้งในปี พ.ศ. 2480 เพื่อศึกษาด้านวิศวกรรม แต่ออกจากมหาวิทยาลัยในปีสุดท้ายของการศึกษา เพื่อที่จะเข้าร่วมกับกองทัพพม่าอิสระ (บีไอเอ) ในปี พ.ศ. 2484 และได้จบการฝึกอบรมทางทหารและกลายเป็นสมาชิกของกองกำลังติดอาวุธชาวพม่าในช่วงที่ญี่ปุ่นยึดครองพม่า (พ.ศ. 2485–2488) หลังจากเป็นอิสระในปี พ.ศ. 2491 มองมองคะได้รับยศพันเอกและทำหน้าที่เป็นประธานคณะกรรมมธิการป้องกันประเทศของ กองทัพพม่า
มองมองคะได้เป็นสมาชิกคณะรัฐมนตรีของรัฐบาลทหารโดยพลเอก เนวี่น ในปี พ.ศ. 2515 เมื่อมองมองคะได้รับการแต่งตั้งรัฐมนตรีว่าการกระทรวงอุตสาหกรรม หลังจากที่ก่อตั้งสาธารณรัฐสังคมนิยมแห่งสหภาพพม่าเมื่อวันที่ 4 มกราคม พ.ศ. 2517 และการประกาศใช้รัฐธรรมนูญใหม่ มองมองคะยังคงดำรงตำแหน่งเป็นรัฐมนตรีว่าการกระทรวงอุตสาหกรรม และต่อมาก็ได้ดำรงตำแหน่งรัฐมนตรีว่าการกระทรวงเหมืองแร่ เมื่อวันที่ 29 มีนาคม พ.ศ. 2520 มองมองคะได้รับการแต่งตั้งให้เป็นนายกรัฐมนตรีคนที่ 5 ของพม่า แต่หลังจากที่เกิดความไม่สงบเพิ่มขึ้นในประเทศ เมื่อวันที่ 26 กรกฎาคม พ.ศ. 2531 พลจัตวา ทู่นทิน ก็ได้รับการแต่งตั้งให้เป็นนายกรัฐมนตรีแทน
ทู่นทิน
พลจัตวา ทู่นทิน (, ; เกิด 19 มีนาคม พ.ศ. 2462) เป็นนายกรัฐมนตรีคนที่ 5 ของประเทศพม่า เขาได้ดำรงตำแหน่งเพียงไม่กี่เดือนในปี พ.ศ. 2531
ก่อนที่จะได้เป็นนายกรัฐมนตรี พลจัตวา ทู่นทิน ได้ดำรงตำแหน่งต่าง ๆ ในรัฐบาลทหารของพลเอก เนวี่น ต่อมาเมื่อวันที่ 26 กรกฎาคม พ.ศ. 2531 ทู่นทินได้รับการแต่งตั้งให้เป็นนายกรัฐมนตรีแทนมองมองคะ เนื่องจากนายกรัฐมนตรีคนก่อนไม่สามารถแก้ปัญหาความขัดแย้งภายในประเทศได้ และเขาก็ได้ทำหน้าที่ไปจนถึงวันที่ 18 กันยายน พ.ศ. 2531 ปัจจุบันทู่นทินวางมือจากการเมืองแล้ว
ข้อตกลงการบินโดยใช้รหัสเที่ยวบินร่วมกัน
ข้อตกลงการบินโดยใช้รหัสเที่ยวบินร่วมกัน () หรือ "เที่ยวบินร่วม" เป็นข้อตกลงทางธุรกิจการบินระหว่าง 2 สายการบินหรือมากกว่า"ทำการบินร่วมกันในเที่ยวบินเดียวกัน" (การบินร่วมในที่นี้หมายถึงแต่ละสายการบินทำการจำหน่ายตั๋วเครื่องบินสายการบินของตนเอง แต่ทำการรวมเที่ยวบินของแต่ละสายมาใช้เครื่องบินลำเดียวกันและตารางเวลาเที่ยวบินเดียวกัน) ซึ่งผู้โดยสารสามารถซื้อตั๋วเครื่องบินของสายการบินและเที่ยวบินที่ต้องการ แต่อาจทำการบินด้วยสายการบินเดียวที่ร่วมข้อตกลงนั้นไว้ โดยทั่วไปจะเรียกว่า สายการบินที่ปฏิบัติการ หรือ "สายการบินที่บริการจัดการ" (ตามคำนิยามใน IATA Standard Schedules Information Manual)
สำหรับรหัสของเที่ยวบินของเที่ยวบินร่วมนั้น จะขึ้นต้นด้วยตัวอักษรสองตัวที่แทนรหัสของสายการบินตาม IATA แล้วตามด้วยเลขที่เที่ยวบิน เช่น XX123 (เที่ยวบินที่ 123 ทำการบินด้วยสายการบิน XX) ซึ่งอาจจะทำการขายตั๋วเครื่องบินของสายการบินอื่นโดยใช้เที่ยวบินอื่นเช่น สายการบิน YY เที่ยวบินที่ YY4456 และ สายการบิน ZZ เที่ยวบินที่ ZZ9876. โดยสายการบิน YY และ ZZ ในที่นี้จะถูกเรียกว่า "สายการบินที่ทำการตลาด" ซึ่งสายการบินหลักๆ ส่วนใหญ่ทั่วโลก ต่างมีข้อตกลงการบินโดยใช้รหัสเที่ยวบินร่วมกันแทบทุกสายการบิน และเที่ยวบินร่วมถือเป็นหน้าที่หลักของพันธมิตรการบิน โดยพันธมิตรการบินเดียวกันมักจะทำเที่ยวบินร่วมกันก่อนเสมอ
ในปี พ.ศ. 2510 ริชาร์ด เอ. เฮนสัน ร่วมกับ ยูเอสแอร์เวย์ ทำข้อตกลงกับ อาเลเกยนี่แอร์ไลน์ ทำเที่ยวบินร่วมเป็นเที่ยวแรก โดยคำว่า "เที่ยวบินร่วม" ถูกเริ่มใช้เมื่อปี พ.ศ. 2532 โดยสายการบิน ควอนตัส กับ อเมริกันแอร์ไลน์ และในปี พ.ศ. 2533 ทั้งสองสายการบินได้เริ่มใช้เที่ยวบินร่วมระหว่างกัน ในเที่ยวบินภายในประเทศระหว่างเมือง ในประเทศออสเตรเลีย และ สหรัฐอเมริกา ข้อตกลงการบินโดยใช้รหัสเที่ยวบินร่วมกันจึงเป็นที่แพร่หลายนำจากนั้นมา ซึ่งต่อได้ทำให้เกิดการร่วมตัวของสายการบินขนาดใหญ่รวมกันเป็น "พันธมิตรสายการบิน" และในพันธมิตรสายการบินก็ต่างใช้เที่ยวบินร่วมเพื่อประโยชน์ร่วมกัน และจัดตั้งรายการสะสมแต้มการบินร่วมกันด้วย.
ดร.ลู้ก
ลูคัสซ์ เซบาสเตียน "ลู้ก" ก็อตต์วอลด์ (: เกิด 26 กันยายน ค.ศ. 1973) รู้จักกันในชื่อ ดร.ลู้ก เป็นนักแต่งเพลง โปรดิวเซอร์เพลง นักดนตรี และนักรีมิกซ์เพลงชาวอเมริกัน ดร.ลู้กเริ่มอาชีพดนตรีในรายการโทรทัศน์รอบดึกแนวตลก "แซตเทอร์เดย์ไนต์ไลฟ์" โดยมีหน้าที่เป็นมือกีตาร์ให้กับวงดนตรีของรายการในปี ค.ศ. 1997 และผลิตเพลงฉบับรีมิกซ์ให้กับศิลปินเช่น บองโจวี และเกรฟดิกกาซ์ เขาเริ่มโดดเด่นด้านดนตรีในปี ค.ศ. 2004 หลังจากผลิตเพลง "ซินซ์ยูบีนกอน" ให้กับเคลลี คลาร์กสัน ร่วมกับโปรดิวเซอร์เพลงชาวสวีเดน แมกซ์ มาร์ติน
ดร.ลู้ก ร่วมเขียนเพลงและผลิตเพลงต่อไปจนมีเพลงที่ประสบความสำเร็จมากมายอย่างเช่น เพลง "ฮูนิว" (2006) ของพิงก์, เพลง "เกิร์ลเฟรนด์ (เพลงของแอวริล ลาวีน)|เกิร์ลเฟรนด์" (2007) ของแอวริล ลาวีน และเพลง "ไอคิสด์อะเกิร์ล" (2008) ของเคที เพร์รี ก่อนออกจากรายการ"แซตเทอร์เดย์ไนต์ไลฟ์" และกลับไปร่วมทำงานเพลงให้กับเคลลี คลาร์กสัน ในเพลง "มายไลฟ์วูดซักวิธเอาต์ยู" (2009)
ในขณะที่ทำเพลงให้กับเพร์รี, ลาวีน และพิงก์อยู่นั้น ดร.ลู้ก ยังทำงานร่วมกับศิลปินอีกมากมาย ได้แก่ ไทโอ ครูซ, บี.โอ.บี, เจสซี เจ, บริตนีย์ สเปียส์, โฟล ไรเดอ, ไมลีย์ ไซรัส, ที.ไอ., นิกกี มินาจ, จูซี เจ, ริอานนา และชากีรา ดร.ลู้ก ยังเป็นผู้แจ้งเกิดให้กับเคชา และซาบี และมีบทบาทสำคัญในอาชีพการงานของพวกเขาด้วย
งานของดร.ลู้ก คู่ควรกับรางวัลด้านอุตสาหกรรมดนตรีจำนวนมาก นิตยสาร"บิลบอร์ด"เรียกเขาว่าเป็นหนึ่งในโปรดิวเซอร์อันดับต้น ๆ ของคริสต์ทศวรรษ 2000 สมาคมนักแต่งเพลง นักประพันธ์ และนักตีพิมพ์อเมริกัน (American Society of Composers, Authors and Publishers; ASCAP) ให้รางวัลเกียรติยศโปรดิวเซอร์และนักแต่งเพลงแห่งปี ตั้งแต่ปี ค.ศ. 2009 - 2011 ในงานประกาศรางวัลแกรมมีครั้งที่ 53 เขาได้เข้าชิงรางวัลโปรดิวเซอร์ที่ไม่ใช่แนวคลาสสิกแห่งปี (Producer of the Year, Non-Classical) และอัลบั้ม "ทีนเอจดรีม" ของเพร์รี ได้เข้าชิงสาขาอัลบั้มแห่งปี
บีอีซี-เทโร มิวสิค
บริษัท บีอีซี-เทโร มิวสิค จำกัด บริษัทค่ายเพลงไทยในเครือ บีอีซี-เทโร เอ็นเตอร์เทนเม้นท์ มีพอล มนัสถาวร เป็นผู้จัดการทั่วไป
บีอีซี-เทโร มิวสิค จดทะเบียนเมื่อ กรกฎาคม พ.ศ. 2556 เกิดจากการควบรวมกิจการกันของ โซนี่ มิวสิค เอ็นเตอร์เทนเมนท์ และ บีอีซี-เทโร เอ็นเตอร์เทนเม้นท์ ซึ่งก่อนหน้านั้นในปี พ.ศ. 2545 บีอีซี-เทโร เคยเข้ามาถือหุ้นในโซนี่ มิวสิค ประเทศไทยในชื่อว่า โซนี่ มิวสิค บีอีซี-เทโร โดยสำนักงานอยู่ที่ตึกคิวเฮ้าส์ ถนนเพลินจิต ก่อนจะย้ายไปตึกมาลีนนท์ ในปี พ.ศ. 2548
บีอีซี-เทโร มิวสิค คือชื่อของ โซนี่ มิวสิค ประเทศไทย ในปัจจุบัน ตั้งแต่ พ.ศ. 2556
สมเด็จพระราชาธิบดีสุลต่าน อิสมาอิล นาซีรุดดิน ชาห์
สมเด็จพระราชาธิบดีสุลต่าน อิสมาอิล นาซีรุดดิน ชาห์ เป็นยังดี เปอร์ตวน อากงองค์ที่4ของมาเลเซีย เป็นสุลต่านแห่งรัฐตรังกานู พระองค์เกิดเมื่อวันที่ 27มกราคมปี ค.ศ 1906 ประสูติที่ กัวลาเตอเริงกานู รัฐตรังกานู เป็นสุลต่านองค์ที่15ของรัฐตรังกานู เป็นลูกของ สุลต่าน อาลีแห่งตรังกานู พระองค์มีบุตรชื่อสุลต่าน มะห์มุด อัล มักตาฟี บิลลาห์ ชาห์ พระองค์มีรายา ปะไหมสุหรี อากง ชื่อ เตงกู อินทาน ซาฮาราพระองค์สิ้นพระชนม์เมื่อวันที่ 20 กันยายน ค.ศ. 1979 กัวลาเตอเริงกานู ตรังกานู ประเทศมาเลเซีย สิริอายุได้ 73 ปี
บาสเกตบอลในเอเชียนเกมส์ 2014
บาสเกตบอล จะเป็นหนึ่งใน 35 ชนิดกีฬาที่ เอเชียนเกมส์ 2014 ครั้งที่ 17 ณ อินช็อน, เกาหลีใต้. การแข่งขันจะจัดขึ้นที่ 7,406 ที่นั่ง ที่ ซัมซาน เวิลด์ ยิมเนเซียม, และที่ 5,158 ที่นั่งที่ ฮเวซ็อง สปอร์ตส์ คอมเพล็กซ์.
กอล์ฟในเอเชียนเกมส์ 2014
กอล์ฟ ใน เอเชียนเกมส์ 2014 จัดขึ้น ณ อินช็อน, เกาหลีใต้ ตั้งแต่วันที่ 25 ถึง 28 กันยายน ค.ศ. 2014. สี่การแข่งขันจัดขึ้นทั้งชายและหญิง.
มีนักกีฬา 116 คน จาก 24 ประเทศที่เข้าร่วมการแข่งขันกอล์ฟในเอเชียนเกมส์ 2014:
อะแมนดา คาร์
อะแมนดา เมียลเดรด คาร์ (; ชื่อเล่น: หย็อง; 24 มิถุนายน พ.ศ. 2533 — ) เป็นนักกีฬาจักรยานบีเอ็มเอ็กซ์ สายเลือดไทย-อเมริกัน ซึ่งปัจจุบัน เธอได้รับการจัดให้อยู่ในอันดับ 8 ของโลก
อะแมนดา คาร์ เป็นลูกครึ่งไทย-อเมริกัน ซึ่งเธอเกิดที่รัฐฟลอริดา สหรัฐอเมริกา และเริ่มขี่จักรยานบีเอ็มเอ็กซ์ตั้งแต่อายุ 5 ขวบ จากการชักชวนของลูกพี่ลูกน้องชาย โดยต่อมา เธอได้เป็นตัวแทนนักกีฬาทีมชาติสหรัฐทั้งในระดับยุวชน, เยาวชน และชุดใหญ่ จากนั้น อะแมนดาได้โอนสัญชาติจากอเมริกันมาเป็นไทย เพื่อเข้าทำหน้าที่เป็นนักกีฬาทีมชาติไทย ตั้งแต่ พ.ศ. 2555
เดือนมิถุนายน พ.ศ. 2556 อะแมนดาได้เข้าร่วมการแข่งขัน ยูซีไอเวิลด์คัพซูเปอร์ครอส สนามที่ 3 ที่ประเทศเนเธอร์แลนด์ และในเดือนพฤศจิกายนของปีเดียวกันนี้ เธอได้เข้าร่วมการแข่งขันจักรยานบีเอ็มเอ็กซ์ไทยแลนด์โอเพน ที่จังหวัดสระบุรี
ส่วนใน พ.ศ. 2557 อะแมนดาได้รับรางวัลเหรียญทองจากการแข่งขันจักรยานในเอเชียนเกมส์ 2014 ประเภทบีเอ็มเอ็กซ์ ที่อินช็อน ประเทศเกาหลีใต้ โดยเมื่อจบการแข่ง เธอได้ให้สัมภาษณ์ผ่านสื่อเป็นภาษาอีสาน
เลข 39 เป็นเลขนำโชคที่อะแมนดารักเป็นอย่างมาก เนื่องด้วยเป็นอายุของแม่เมื่อช่วงที่คลอดเธอออกมา โดยอะแมนดาจะทำการสวมเสื้อหมายเลข 39 และติดหมายเลขนี้ลงบนจักรยานในทุกการแข่งขัน
อะแมนดา คาร์ มีบิดาชื่อ แดรอล คาร์ ซึ่งเป็นชาวอเมริกัน อาชีพทนาย และเป็นอดีตทหารอากาศสหรัฐ กับมารดาชื่อ ละมุล พึ่งโพธิ์ ซึ่งเป็นชาวบ้านหนองเม็ก อำเภอหนองหาน จังหวัดอุดรธานี และอะแมนดา มีพี่ชายต่างบิดาหนึ่งคนซึ่งเสียชีวิตแล้ว
ทั้งนี้ อะแมนดาเป็นลูกครึ่งที่สามารถพูดภาษาอีสานได้ดี เพราะมารดาสอนให้พูดตั้งแต่เมื่อครั้งยังเด็ก เธอมีอาหารโปรดคือ ตำบักหุ่งปลาร้า (ส้มตำปลาร้า) และผลไม้โปรดคือ บักสีดา (ฝรั่ง)
เตงกู อินทาน ซาฮารา
เตงกู อินทาน ซาฮารา เป็นรายา ปะไหมสุหรี อากง องค์ที่4 แห่งมาเลเซีย พระองค์แต่งงานกับสมเด็จพระราชาธิบดีสุลต่าน อิสมาอิล นาซีรุดดิน ชาห์ พระองค์มีบุตรชื่อสุลต่าน มะห์มุด อัล มักตาฟี บิลลาห์ ชาห์ พระองค์ดำรงตำแหน่งรายา ปะไหมสุหรี อากงเมื่อวันที่21 กันยายน 1965 ถึงวันที่20 กันยายน 1970 พระองค์โปรดการเล่นแบดมินตันและการตกปลา
สมเด็จพระราชาธิบดีตวนกู ซัยยิด ปูตรา
สมเด็จพระราชาธิบดี ตวนกู ซัยยิด ปุตรา ทรงเป็นยังดี เปอร์ตวน อากง พระองค์ที่ 3 แห่งมาเลเซีย และทรงเป็นรายาแห่งรัฐปะลิส พระองค์พระราชสมภพที่เมืองอาเรา รัฐปะลิส พระราชสมภพเมื่อวันที่ 25 พฤศจิกายน พ.ศ. 2463 พระองค์ทรงเป็นยังดี เปอร์ตวน อากง เมื่อวันที่ 21 กันยายน พ.ศ. 2503 - 20 กันยายน พ.ศ. 2508
สวรรคตเมื่อวันที่16 เมษายน พ.ศ. 2543 สิริพระชนมายุได้ 79 พรรษา 4 เดือน
กองทัพนอร์เวย์
กองทัพนอร์เวย์ (, "The Defence") ประกอบด้วยกองทัพบก, กองทัพเรือ รวมถึงหน่วยยามรักษาฝั่ง กองทัพอากาศ, กองอาสารักษาดินแดน และ หน่วยปฏิบัติการไซเบอร์ กองทัพอยู่ภายใต้การบริหารจัดการของกระทรวงกลาโหม นำโดยรัฐมนตรีว่าการกระทรวงกลาโหม โดยสมเด็จพระราชาธิบดีเป็นจอมทัพในฐานะผู้บัญชาการทหารสูงสุด.
สนามกีฬาเฉลิมพระเกียรติ 80 พรรษา
สนามกีฬาเฉลิมพระเกียรติ 80 พรรษา () ตั้งอยู่ภายในอาณาเขตของสนามกีฬาเฉลิมพระเกียรติ 80 พรรษา 5 ธันวา 2550(ศูนย์กีฬาโคราช) ตำบลสุรนารี อำเภอเมืองนครราชสีมา จังหวัดนครราชสีมา มีความจุทั้งหมด 25,000 ที่นั่ง
ในปี ค.ศ. 2007 สนามกีฬาแห่งนี้เป็นสนามกีฬาหลักของซีเกมส์ 2007
วัดหนองโพธิ์ (จังหวัดสระบุรี)
วัดหนองโพธิ์ เป็นวัดราษฎร์ ตั้งอยู่เลขที่ 65 บ้านหนองโพธิ์ หมู่ที่ 10 ถนนสุวรรณศร ตำบลหนองสรวง อำเภอวิหารแดง จังหวัดสระบุรี สังกัดคณะสงฆ์มหานิกาย พื้นที่ตั้งวัดมีเนื้อที่ 25 ไร่ 3 งาน 72 ตารงวาวัดหนองโพธิ์ ก่อตั้งเมื่อวันที่ 6 มิถุนายนพ.ศ. 2449 โดยมีนายขวัญ ได้บริจาคที่ดินให้สร้างวัดจำนวน 10 ไร่ 45 ตารางวา นายบุญ แก้วเกลี้ยง บริจาคที่ดินอีก 13 ไร่ 54 ตารางวา และละมูล วิเชียรพจน์บริจาคที่ดินอีก 2 ไร่ 2 งาน 73 ตารางวา พื้นที่วัดเป็นที่ราบลุ่ม มีอยู่ 3 แปลงที่ติดกัน เป็นที่ตั้งวัดและโรงเรียนวัดหนองโพธิ์
ได้รับพระราชทานวิสุงคามสีมา เมื่อวันที่ 12 มีนาคม พ.ศ. 2518 มีเขตวิสุงคามสีมา กว้าง 30 เมตร ยาว 42 เมตร
เรือแคนูในเอเชียนเกมส์ 2014
เรือแคนูในเอเชียนเกมส์ 2014 จัดขึ้น ณ อินช็อน, เกาหลีใต้ ตั้งแต่วันที่ 27 กันยายน ถึง 2 ตุลาคม ค.ศ. 2014.
มีนักกีฬา 234 คนจากแต่ละชาติเข้าร่วมการแข่งขันเรือแคนูในเอเชียนเกมส์ 2014 (57 ใน สลาลม และ 177 ใน สปรินท์):
ยุพา สนิทกลาง
ยุพา สนิทกลาง เป็นนักกีฬาวอลเลย์บอลหญิงทีมชาติไทย นับเป็นนักวอลเลย์บอล ที่สามารถเล่นได้ในตำแหน่งตัวรับอิสระ และตำแหน่งบอลเสิร์ฟ ซึ่งเธอได้มีโอกาสลงไปเล่นเป็นตัวรับอิสระ ในการแข่งขันวอลเลย์บอลหญิงชิงแชมป์สโมสรเอเชีย 2014 ที่จังหวัดนครปฐม ในนามของทีมนครราชสีมา แล้วได้สร้างผลงานคว้าอันดับ 5 มาครอง
สุธี มากบุญ
สุธี มากบุญ รัฐมนตรีช่วยว่าการกระทรวงมหาดไทย ในรัฐบาลของพลเอกประยุทธ์ จันทร์โอชา เป็นอดีตรองปลัดกระทรวงมหาดไทย อดีตผู้ว่าราชการจังหวัดอุบลราชธานี อดีตผู้ว่าราชการจังหวัดยโสธร และอดีตผู้ว่าราชการจังหวัดนครราชสีมา
สุธี มากบุญ เกิดเมื่อวันที่ 1 กรกฎาคม พ.ศ. 2493 ที่อำเภอโกรกพระ จังหวัดนครสวรรค์ เป็นบุตรของนายโชติ กับนางกิมลี้ มากบุญ จบการศึกษาชั้นประถมจากโรงเรียนโชติระวี จังหวัดนครสวรรค์ ชั้นมัธยมศึกษาจากโรงเรียนอำนวยศิลป์ พระนคร ปริญญาตรีรัฐศาสตร์ จากคณะรัฐศาสตร์ จุฬาลงกรณ์มหาวิทยาลัย และระดับปริญญาโทรัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์ และผ่านการศึกษาอบรมหลักสูตรโรงเรียนนายอำเภอ รุ่นที่ 27 หลักสูตรนักปกครองระดับสูง (นปส.) รุ่นที่ 26 และหลักสูตรวิทยาลัยป้องกันราชอาณาจักร รุ่น 44
สุธี มากบุญ สมรสกับนางต้องฤดี มากบุญ ผู้ช่วยปลัดกระทรวงการต่างประเทศ
สุธี มากบุญ เข้ารับราชการในสังกัดกรมการปกครอง ตำแหน่งปลัดอำเภอตรี อำเภอศรีธาตุ จังหวัดอุดรธานี เมื่อปี พ.ศ. 2517 ต่อมาในปี พ.ศ. 2519 ได้โอนมาสังกัดสำนักงานปลัดกระทรวงมหาดไทย ในตำแหน่งเจ้าหน้าที่บริหารงานทั่วไป ระดับ 4 สำนักงานจังหวัดชัยภูมิ จากนั้นจึงได้โอนกลับไปสังกัดกรมการปกครองอีกครั้ง และได้รับแต่งตั้งเป็นปลัดอำเภอเชียงคำ เป็นจ่าจังหวัดพระนครศรีอยุธยา และเป็นนายอำเภอครั้งแรกที่อำเภอตาลสุม จังหวัดอุบลราชธานี ในปี พ.ศ. 2531 กระทั่งได้รับแต่งตั้งเป็นรองผู้ว่าราชการจังหวัดมหาสารคาม ในปี พ.ศ. 2539 และเป็นรองผู้ว่าราชการจังหวัดหลายจังหวัด (สกลนคร ลพบุรี นครสวรรค์ มุกดาหาร) และเป็นผู้ว่าราชการจังหวัดยโสธร ในปี พ.ศ. 2545 เป็นผู้ว่าราชการจังหวัดอุบลราชธานี ในปี พ.ศ. 2548 ต่อมาเป็นผู้ว่าราชการจังหวัดนครราชสีมา และรองปลัดกระทรวงมหาดไทย
ในปี พ.ศ. 2557 เขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลของพลเอกประยุทธ์ จันทร์โอชา
สุธี มากบุญ ได้รับพระราชทานยศนายกองเอก เป็น นายกองเอก สุธี มากบุญ เมื่อ พ.ศ. 2540
วัดสว่างแสงจันทร์
วัดสว่างแสงจันทร์
วัดสว่างแสงจันทร์ ตั้งอยู่เลขที่ ๔๑ บ้านทุ่งยาว หมู่ที่ ๒ ตำบลวารีสวัสดิ์ อำเภอพนมไพร จังหวัดร้อยเอ็ด สังกัดคณะสงฆ์มหานิกาย ที่ดินตั้งวัดมีเนื้อที่ ๖ ไร่ ๒ งาน อาคารเสนาสนะประกอบด้วย อุโบสถ ศาลาการเปรียญ กุฏิสงฆ์ จำนวน ๓ หลัง อาคารเรียน ๒ หลัง และห้องสมุด ๑ หลัง
วัดสว่างแสงจันทร์ ตั้งเมื่อ พ.ศ. ๒๔๕๑ ชาวบ้านเรียกว่าวัดหนองฮีน้อย พระวินัยธรศิลา ธมฺมรกฺขิโต เป็นผู้นำในการสร้างและเป็นเจ้าอาวาสรูปแรก ได้รับพระราชทานวิสุงคามสีมาเมื่อ พ.ศ. ๒๕๑๓ การ
บริหารและการปกครอง มีเจ้าอาวาสรูปปัจจุบัน คือ พระครูปริยัติบุญญาธร และดำรงตำแหน่ง เจ้าคณะตำบล วารีสวัสดิ์ การศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. ๒๕๐๙ และโรงเรียนพระปริยัติธรรมแผนกสามัญศึกษาเปิดสอนเมื่อ พ.ศ. ๒๕๑๕ มีคณะกรรมการบริหาร จำนวน ๔ ท่าน กรรมการโดยตำแหน่ง ๓ ท่าน ครูผู้สอน จำนวน ๔ ท่าน เป็นบรรพชิต จำนวน ๔ รูป มีนักเรียนในปีการศึกษา ๒๕๕๕ ชั้นเตรียม จำนวน ๖๕ คน ชั้นต้น จำนวน ๓๑ คน ชั้นกลาง จำนวน ๓๓ คน รวมทั้งสิ้น ๑๒๙ คน มีพระครูปริยัติบุญญาธร เป็นผู้อำนวยการฯ
ข้อมูลเบื้องต้นเกี่ยวกับ วัดสว่างแสงจันทร์
ชื่อวัด วัดสว่างแสงจันทร์ ประเภท วัดราษฎร์ นิกาย มหานิกาย
ที่ตั้ง ม.2 วารีสวัสดิ์ พนมไพร ร้อยเอ็ด 45140
วัดอื่นๆ ที่อยู่ใกล้เคียงบริเวณนี้
๑.วัดโนนสะอาด ม.4 ต.วารีสวัสดิ์
๒.วัดวารีสวัสดิ์ ม.1 ต.วารีสวัสดิ์
๓.วัดสระโพธาราม ม.7 ต.วารีสวัสดิ์
๔.วัดสุนทราวาส ม.3 ต.วารีสวัสดิ์
รัฐสมาชิกองค์การความร่วมมืออิสลาม
องค์การความร่วมมืออิสลามที่ก่อตั้งเมื่อ พ.ศ. 2512 มีสมาชิกทั้งหมด 57 ประเทศ โดยมี 56 ประเทศเป็นสมาชิกสหประชาชาติ ประเทศที่มีประชากรมุสลิมจำนวนหนึ่งได้เข้าเป็นรัฐสังเกตการณ์ เช่น ไทยและรัสเซีย ในขณะที่บางรัฐเช่น อินเดีย และเอธิโอเปีย ไม่ได้เป็นสมาชิก
สมศักดิ์ ชุณหรัศมิ์
นายแพทย์ สมศักดิ์ ชุณหรัศมิ์ เป็นอดีตรัฐมนตรีช่วยว่าการกระทรวงสาธารณสุข ในรัฐบาลของพลเอกประยุทธ์ จันทร์โอชา เป็นอดีตผู้ช่วยปลัดกระทรวงสาธารณสุข อดีตนักวิชาการสาธารณสุข ระดับ 10 ชช. (ด้านอนามัยสิ่งแวดล้อม) และเป็นอดีตเลขาธิการมูลนิธิสถาบันวิจัยและพัฒนาผู้สูงอายุไทย และมูลนิธิสาธารณสุขแห่งชาติ
นพ.สมศักดิ์ ชุณหรัศมิ์ เกิดเมื่อวันที่ 28 กรกฎาคม พ.ศ. 2496 เป็นบุตรของนายดี ชุณหรัศมิ์ กับนางซุ่นเง็ก แซ่ตั้ง สมรสกับนางอมรรัตน์ ชุณหรัศมิ์ มีบุตร 2 คน เขาจบการศึกษาปริญญาตรีแพทยศาสตร์ จาก Royal Tropical Institute อัมสเตอร์ดัม ประเทศเนเธอร์แลนด์ ประกาศนียบัตรแพทยศาสตร์ศึกษา จากคณะแพทยศาสตร์โรงพยาบาลรามาธิบดี มหาวิทยาลัยมหิดล และระดับปริญญาโทด้านสาธารณสุข จาก Royal Tropical Institute
นพ.สมศักดิ์ ชุณหรัศมิ์ เข้ารับราชการในสังกัดกระทรวงสาธารณสุข เคยดำรงตำแหน่งผู้อำนวยการโรงพยาบาลท่าตูม อำเภอท่าตูม จังหวัดสุรินทร์ ผู้อำนวยการโรงพยาบาลประทาย จังหวัดนครราชสีมา เป็นผู้อำนวยการสำนักนโยบายและแผนสาธารณสุข และเป็นผู้ช่วยปลัดกระทรวงสาธารณสุข ในระหว่างปี พ.ศ. 2543 ถึงปี พ.ศ. 2544 และดำรงตำแหน่งนักวิชาการสาธารณสุข ระดับ 10 ชช. ด้านอนามัยสิ่งแวดล้อม
ในปี พ.ศ. 2543 เขาได้รับตำแหน่งเลขาธิการมูลนิธิสาธารณสุขแห่งชาติ และในปี พ.ศ. 2550 เป็นเลขาธิการมูลนิธิสถาบันวิจัยและพัฒนาผู้สูงอายุ
ในปี พ.ศ. 2557 เขาได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของพลเอกประยุทธ์ จันทร์โอชา
อภิรดี ตันตราภรณ์
นางอภิรดี ตันตราภรณ์ เป็นอดีตรัฐมนตรีว่าการกระทรวงพาณิชย์ รองประธานกรรมการคนที่สาม คณะกรรมการนโยบายทรัพย์สินทางปัญญาแห่งชาติ ประธานคณะกรรมการกลางว่าด้วยราคาสินค้าและบริการ ประธานคณะกรรมการพิจารณาการทุ่มตลาดและอุดหนุน และ ประธานคณะกรรมการพิจารณามาตรการปกป้อง ในรัฐบาลพลเอกประยุทธ์ จันทร์โอชา อดีตเอกอัครราชทูตผู้แทนถาวรไทยประจำองค์การการค้าโลก อดีตอธิบดีกรมเศรษฐกิจการพาณิชย์ อดีตอธิบดีกรมเจรจาการค้าระหว่างประเทศ อดีตอธิบดีกรมการค้าต่างประเทศ และเป็นอดีตประธานบริหารสถาบันนานาชาติเพื่อเอเชียแปซิฟิกศึกษา มหาวิทยาลัยกรุงเทพ
อภิรดี ตันตราภรณ์ เกิดเมื่อวันที่ 9 สิงหาคม พ.ศ. 2492 เป็นธิดาของพลเรือโทใบ และนางประเทือง เทศนสดับ จบชั้นมัธยมศึกษาปีที่ 5 จากโรงเรียนราชินีบน จากนั้นเข้าศึกษาระดับปริญญาตรีทางพาณิชยศาสตร์ และการบัญชี มหาวิทยาลัยธรรมศาสตร์ ต่อมาจึงไปศึกษาต่อปริญญาโททางบริหารธุรกิจ ด้านการค้าระหว่างประเทศ มหาวิทยาลัยซีราคิว สหรัฐอเมริกา
อภิรดี ตันตราภรณ์ สมรสกับสุรพล ตันตราภรณ์
อภิรดี ตันตราภรณ์ ที่ตำแหน่งเศรฐกรตรี กรมเศรษฐกิจการพาณิชย์ กระทรวงพาณิชย์ และได้เลื่อนเป็นเศรษฐกรโท และเศรษฐกรเอก ในเวลาต่อมา ต่อมาได้เลื่อนเป็นหัวหน้าฝ่ายการประชุมระหว่างประเทศ กองนโยบาย นอกจากนี้ยังได้รับเลือกให้เป็นผู้แทนไทยในการประชุมใหญ่ของสหประชาชาติว่าด้วยการค้าและการพัฒนาครั้งที่ 5 ที่กรุงมะนิลา ,ผู้แทนไทยในการประชุมกลุ่ม 77ประเทศ กำลังพัฒนา ว่าด้วยการค้าและการพัฒนาที่อาร์เจนตินา ,ผู้แทนไทยในการประชุมสหประชาติ เพื่อจัดทำความตกลงเรื่องปอ ระหว่างประเทศ ที่เจนีวา กับบังคลาเทศ ,ผู้แทนไทยในการประชุมมนตรีองค์การกาแฟระหว่างประเทศที่ลอนดอน และเป็นที่ปรึกษาการพาณิชย์ของคณะผู้แทนถาวรไทยประจำองค์การสหประชาชาติ ณ นครเจนีวา ประเทศสวิสเซอร์แลนด์
ต่อมาเมื่อพ.ศ. 2537 ได้ดำรงตำแหน่งรองอธิบดีกรมเศรษฐกิจการพาณิชย์ ในปี พ.ศ. 2540 เป็นที่ปรึกษาการพาณิชย์ พ.ศ. 2542 เป็นเอกอัครราชทูตผู้แทนถาวรไทยประจำองค์การการค้าโลก พ.ศ. 2545 เป็นอธิบดีกรมเศรษฐกิจการพาณิชย์ พ.ศ. 2548 เป็นอธิบดีกรมเจรจาการค้าระหว่างประเทศ พ.ศ. 2549 เป็นอธิบดีกรมการค้าต่างประเทศ พ.ศ. 2552 เป็นรองปลัดกระทรวงพาณิชย์ และได้เกษียณอายุราชการเมื่อวันที่ 1 ตุลาคม พ.ศ. 2552
ในเดือนสิงหาคม พ.ศ. 2557 อภิรดีได้รับแต่งตั้งเป็นรัฐมนตรีช่วยว่าการกระทรวงพานิชย์ ในรัฐบาลของพลเอกประยุทธ์ จันทร์โอชา ต่อมาได้รับแต่งตั้งเป็นรัฐมนตรีว่าการกระทรวงพาณิชย์ เมื่อวันที่ 19 สิงหาคม พ.ศ. 2558
OK
"OK" (หรือสะกดเป็น "okay", "ok", หรือ "O.K.") เป็นคำที่แสดงถึงการอนุมัติ การยอมรับ ความเห็นชอบ การตกลง และการเรียนรู้ "OK" ที่เป็นคำคุณศัพท์ สามารถใช้แสดงการยอมรับโดยไม่ต้องอนุมัติได้คำว่า "OK" ได้กลายเป็นคำยืมในภาษาต่าง ๆ อยู่บ่อยครั้ง
ในฐานะคำคุณศัพท์ "okay" หมายถึง "เพียงพอ", "ยอมรับได้" ("this is okay to send out"), หรือ "ธรรมดา" มักจะไม่ได้มีความหมายว่า "ดี" ("the food was okay") คำว่า "OK" ยังทำหน้าที่เป็นคำกริยาวิเศษณ์ในทำนองเดียวกันได้ด้วย ในฐานะคำอุทาน อาจแสดงถึงการยอมทำตาม ("Okay, I will do that") หรือข้อตกลง ("Okay, that's good") ในฐานะคำนามและคำกริยา จะหมายถึง "ตกลง หรือการตกลง" ("The boss okayed the purchase," และ "The boss gave his okay to the purchase.") ในฐานะคำเชื่อมความ อาจใช้ระดับน้ำเสียงที่เหมาะสมเพื่อแสดงความสงสัย หรือต้องการคำยืนยัน ("Okay?" or "Is that okay?")
ฟอร์ตไมเนอร์
ฟอร์ตไมเนอร์ () เป็นไซด์โปรเจกต์แนวฮิปฮอปของไมค์ ชิโนะดะ ผู้ที่รู้จักกันดีในฐานะนักร้องแร็ป มือจังหวะกีตาร์ มือคีย์บอร์ด และโปรดิวเซอร์ของวงดนตรีร็อกชาวอเมริกัน ลิงคินพาร์ก ไมค์ได้เปิดตัวอัลบั้มเดี่ยวชุดแรกของฟอร์ตไมเนอร์ "เดอะไรซิงไทด์" (The Rising Tied) ออกจำหน่ายในวันที่ 22 พฤศจิกายน พ.ศ. 2548 เพลง "Where'd You Go" ซึ่งเป็นซิงเกิลที่สี่ของอัลบั้มนี้ เป็นเพลงที่ผลักดันให้ฟอร์ตไมเนอร์เป็นที่รู้จัก และเข้าสู่อันดับ 4 ในชาร์ต"บิลบอร์ด"ฮอต 100
สมเด็จพระราชาธิบดีตวนกู จาฟาร์
สมเด็จพระราชาธิบดีตวนกู จาฟาร์ เป็นยังดีเปอร์ตวนอากงพระองค์ที่ 10 ของมาเลเซีย และเป็นสุลต่านพระองค์ที่ 11 ของรัฐเนอเกอรีเซิมบีลัน เป็นพระโอรสของสุลต่าน ตวนกู อับดุล ระห์มัน พระราชสมภพวันที่ 19 กรกฎาคม พ.ศ. 2465 ที่รัฐเซอลาโงร์ ขึ้นครองราชย์ต่อจาก ยังดีเปอร์ตวน เบซาร์ตวนกู มูวาวีร์ พระองค์ได้รับตำแหน่ง ยังดี เปอร์ตวน อากง เมื่อวันที่ 26 เมษายน พ.ศ. 2537 จนถึงวันที่25 เมษายน พ.ศ. 2542 สวรรคตเมื่อวันที่ 27 ธันวาคม พ.ศ. 2551 รวมพระชนมายุได้ 86 ปี
รายการซากดึกดำบรรพ์สายพันธุ์มนุษย์
ตารางต่อไปนี้จะแสดงข้อมูลส่วนหนึ่งในบรรดาซากดึกดำบรรพ์ของสัตว์ที่เป็นสายพันธุ์มนุษย์ (hominin) ซึ่งใช้เป็นหลักฐานสนับสนุนวิวัฒนาการของมนุษย์เริ่มต้นตั้งแต่การตั้งขึ้นของวงศ์ย่อย "Hominini" ในสมัย Miocene ปลายคือประมาณ 6 ล้านปีก่อน (ดูการจำแนกชั้นทางวิทยาศาสตร์ที่บทความการจำแนกชั้นของไพรเมต-วงศ์ลิงใหญ่)
เนื่องจากว่า มีการค้นพบซากดึกดำบรรพ์เป็นพัน ๆ โดยมากไม่สมบูรณ์ บ่อยครั้งเป็นเพียงแค่กระดูกหรือฟันชิ้นเดียว และน้อยครั้งจะได้โครงกระดูกหรือแม้แต่กะโหลกศีรษะทุกชิ้น
ตารางนี้ไม่ได้มีจุดมุ่งหมายเพื่อจะแสดงซากดึกดำบรรพ์ที่ได้ค้นพบทั้งหมด
แต่เพื่อจะแสดงสิ่งค้นพบที่สำคัญที่สุด
รายการจะเรียงลำดับตามอายุโดยประมาณ ตามการหาอายุโดยสารกัมมันภาพรังสี (เช่นจากคาร์บอนกัมมันตรังสี) หรือเทคนิคอื่น ๆ (เช่น incremental dating)
ชื่อสปีชีส์เป็นชื่อตามมติในปัจจุบัน หรือว่า ถ้าไม่มี ก็จะแสดงชื่ออื่น ๆ ไว้ด้วย
ส่วนชื่อสปีชีส์ที่เคยใช้แต่ตกไปแล้วอาจจะพบได้ในเว็บไซต์ของซากดึกดำบรรพ์เอง
ให้สังเกตว่า ซากดึกดำบรรพ์ที่แสดงโดยมากไม่ได้รับการพิจารณาว่า เป็นสัตว์บรรพบุรุษของมนุษย์ปัจจุบัน ("Homo sapiens") แต่เป็นญาติใกล้ชิดกับบรรพบุรุษมนุษย์ และดังนั้น จึงมีความสำคัญในการศึกษาเรื่องการสืบทอดสายพันธุ์สมัย Miocene (5.3-23 ล้านปีก่อน) เป็นส่วนต้นของยุคนีโอจีน (2.6-23 ล้านปีก่อน)
สมัยไพลโอซีน (2.58-5.3 ล้านปี) เป็นส่วนปลายของยุคนีโอจีน
มายเมโลดี้ หนูน้อยแห่งป่าเมอร์รี่แลนด์
มายเมโลดี้ หนูน้อยแห่งป่าเมอร์รี่แลนด์ () เป็นอนิเมะชุดตามตัวละครจาก บริษัท ซานริโอ จำกัด, มายเมโลดี้ ที่ผลิตโดยสตูดิโอโคเมทชุดแรกที่ได้รับการปล่อยตัวระหว่าง 3 เมษายน 2005
มายเมโลดี้ต้องออกเดินทางจากแมรี่แลนด์มายังโลกมนุษย์ เพราะความเข้าใจผิดที่คิดว่าเป็นผู้ให้ความร่วมมือในการหลบหนีของคุโรมิที่ได้ขโมยของแล้วหลบหนีไป มายเมโลดี้จะต้องยับยั้งแผนการสร้างฝันร้ายกับมนุษย์ของคุโรมิ โดยมีอุตะ เพื่อนมนุษย์คนแรกคอยช่วยเหลืออีกแรง ะนิเมะเลิฟคอเมดี้สุดน่ารักน่าชังแบบนี้ จะอดใจไม่ดูได้เชียวเหรอ?
กัวลากังซาร์
กัวลากังซาร์ () เป็นเมืองที่สุลต่านเปรักประทับอยู่ มีประชากร39,000คน ตั้งอยู่ปลายแม่น้ำกังซาร์ก่อนไหลลงสู่แม่น้ำเปรัก ดอกไม้ประจำเขตคือดอกพุทธรักษา
กัวลากังซาร์มีพื้นที่ทั้งหมด 204.94 ตารางกิโลเมตร
โซเก็นได
มหาวิทยาลัยบัณฑิตศึกษาขั้นสูง () หรือย่อว่า โซเค็นได () 
เป็นมหาวิทยาลัยการศึกษาขั้นสูงในประเทศญี่ปุ่น ในลักษณะของความร่วมมือระหว่างสถาบันวิจัยของรัฐบาลของประเทศญี่ปุ่น 
มีการศึกษาครอบคลุมในหลายหลายสาขาวิชา โดยสถาบันวิจัยแต่ละแห่งได้ถูกให้จัดเป็นวิทยาเขตของแต่ละสาขาวิชา
โดยมีวิทยาเขตทั้งหมด 22 แห่ง อยู่ในประเทศญี่ปุ่น 21 แห่ง อยู่ที่ทวีปแอนตาร์กติกา 1 แห่ง อยู่ที่ประเทศชิลี 1 แห่ง และ อยู่ที่หมู่เกาะฮาวาย 1 แห่ง 
ในปี พ.ศ.​2557 มีนักศึกษารวมทั้งสิ้นประมาณ 500 คน ในจำนวนนี้เป็นนักศึกษาต่างชาติจำนวน 143 คน
โซเค็นไดเป็นมหาวิทยาลัยที่มีลักษณะเฉพาะแตกต่างจากมหาวิทยาลัยทั่วไปในญี่ปุ่น คือ เปิดสอนเฉพาะระดับปริญญาเอก 
มีสองหลักสูตรหลักคือ หลักสูตร 3 ปี สำหรับผู้จบการศึกษาระดับปริญญาโท และ หลักสูตร 5 ปี สำหรับผู้จบการศึกษาระดับปริญญาตรี 
โดยทั้งสองหลักสูตรจะเน้นการศึกษาระบบวิจัย โดยอาจารย์ผู้สอนคือนักวิจัยในสถาบันวิจัยของแต่ละวิทยาเขต
โซเค็นไดก่อตั้งเมื่อ ปี พ.ศ. 2531 เริ่มแรกใช้พื้นที่ของสถาบันเทคโนโลยีแห่งโตเกียวในวิทยาเขตนะกะซึดะ เขตมิโดริ จังหวัดโยโกฮามะเป็นสถานที่ตั้งของสำนักงาน 
จนถึงในปี พ.ศ. 2537 ได้ก่อตั้งสำนักงานกลางของมหาวิทยาลัยขึ้นที่ เมืองฮะยะมะ จังหวัดคะนะกะวะ และ ถูกใช้เป็นศูนย์กลางเพื่อบริหารงานมหาวิทยาลัยจนถึงปัจจุบัน (แผนที่)
การศึกษาประกอบด้วย 6 คณะ ได้แก่
ปลาสละ
ปลาสละ หรือ ปลาฉละ (; ) เป็นปลาทะเลชนิดหนึ่งในสกุล "Scomberoides" วงศ์ปลาหางแข็ง (Carangidae)
ปลาสละอาศัยอยู่ในน่านน้ำเขตร้อนของมหาสมุทรอินเดียและมหาสมุทรแปซิฟิกด้านตะวันตก
ปลาสละมีลำตัวสีเทา แบนข้างและกว้างใกล้เคียงกับปลาเฉลียบ และกว้างกว่าปลาขานกยางและปลาสีเสียดซึ่งอยู่ในสกุลเดียวกัน มีจุดสีดำใหญ่อยู่ด้านบนของเส้นข้างตัว 5-8 จุด (โดย 2 จุดแรกมักอยู่ติดเส้นข้างตัว) ปากกว้าง ตาเล็กอยู่ค่อนไปทางด้านสันหัว ท้ายขากรรไกรบนยาวเลยแนวขอบหลังของตามาก เกล็ดเล็กยาวคล้ายเข็มหรือเสี้ยนฝังแน่นในหนัง แต่บนเส้นข้างตัวไม่มีเกล็ดที่เป็นสันแข็ง ขนาดยาวได้ถึง 1.5 เมตร
โนเกีย 6760 สไลด์
โนเกีย 5760 สไลด์ () ถือเป็นอีกรุ่นหนึ่งถือโนเกียโปรโมทออกมาพร้อมกับบริการ Ovi Chat เช่นเดียวกับในรุ่นสไตล์นักธุรกิจอย่าง E72 ทำให้ความสามารถในการใช้งานส่วนใหญ่คล้ายคลึงกัน เพียงแต่เครื่องรุ่นนี้มีคีย์บอร์ด QWERTY แบบสไลด์ข้างมาทำให้พิมพ์ได้สะดวกมากขึ้น รวมไปถึงน้ำหนักเบาและขนาดเล็กกระทัดรัดน่าพกพา
เรือใบในเอเชียนเกมส์ 2014
เรือใบ ใน เอเชียนเกมส์ 2014 จัดขึ้นที่วังซาน เซลลิง มารีนา ใน อินช็อน, เกาหลีใต้ ตั้งแต่วันที่ 24 กันยายน ถึง 1 ตุลาคม ค.ศ. 2014.
มีนักกีฬา 177 คน จาก 20 ประเทศที่เข้าร่วมแข่งขันเรือใบในเอเชียนเกมส์ 2014:
พรรคกิจประชาคม
พรรคกิจประชาคม หรือชื่อเดิม พรรคประชาราษฎร์ พรรคการเมืองที่จดทะเบียนลำดับที่ 10/2525 จดทะเบียนก่อตั้งเมื่อ 23 สิงหาคม พ.ศ. 2525 มีนาย ไชยศิริ เรืองกาญจนเศรษฐ์ เป็นหัวหน้าพรรคคนแรก และมีนางศิระ ปัทมาคม เป็นเลขาธิการพรรค ต่อมาในปี พ.ศ. 2529 ได้มีการเปลี่ยนแปลงคณะกรรมการบริหารพรรคชุดใหม่โดยมีนางศิระ ปัทมาคม เป็นหัวหน้าพรรคในระยะสั้นๆ ก่อนที่นาย บุญชู โรจนเสถียร อดีตเลขาธิการ พรรคกิจสังคม จะเข้ามารับตำแหน่งเป็นหัวหน้าพรรคคนใหม่
พรรคกิจประชาคม มีมติยุบพรรคเมื่อวันที่ 19 มกราคม 2532 พร้อมกับพรรคก้าวหน้า ของนาย อุทัย พิมพ์ใจชน และพรรคประชาชน ของนาย เฉลิมพันธ์ ศรีวิกรม์ ไปรวมกับพรรครวมไทย ของนายณรงค์ วงศ์วรรณ พร้อมกับเปลี่ยนชื่อเป็นพรรคเอกภาพ และศาลฎีกามีคำสั่งให้ยุบพรรค ลงวันที่ 14 เมษายน พ.ศ. 2532
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 พรรคกิจประชาคม ได้รับเลือกตั้งในสภาผู้แทนราษฎร จำนวน 15 ที่นั่ง ต่อมานายแคล้ว นรปติ สมาชิกสภาผู้แทนราษฎรจังหวัดขอนแก่น พ้นจากตำแหน่ง โดยในการเลือกตั้งแทนตำแหน่งที่ว่าง เป็นผู้สมัครจากพรรคราษฎรที่ได้รับเลือกตั้งในพื้นที่นี้ ส่งผลให้พรรคกิจประชาคม มีจำนวนที่นั่งในสภาผู้แทนราษฎร จำนวน 14 ที่นั่ง
จักรยานในเอเชียนเกมส์ 2014
จักรยาน ใน เอเชียนเกมส์ 2014 มีกำหนดจัดขึ้นในอินช็อน ประเทศเกาหลีใต้ โดยการแข่งขันจักรยานถนนได้จัดขึ้นที่ คอร์สจักรยานถนนซองโด ตั้งแต่วันที่ 27 ถึง 28 กันยายน ในขณะที่ จักรยานลู่ ได้จัดการแข่งขันที่ อินช็อน อินเตอร์เนชันแนล เวโลโดรม ตั้งแต่วันที่ 20 ถึง 25 กันยายน และ จักรยานเสือภูเขา ได้แข่งขันที่ เยอ็องจ็อง เบกุนซาน เอ็มทีบี คอร์ส ในวันที่ 30 กันยายน รวมถึงจักรยานบีเอ็มเอ็กซ์ ได้มีการแข่งขันที่ ลู่จักรยาน คังฮวา อาเซียด บีเอ็มเอ็กซ์ ในวันที่ 1 ตุลาคม
มีนักกีฬา 232 คน จากประเทศดังต่อไปนี้ในการแข่งขันจักรยานในเอเชียนเกมส์ 2014 (17 ใน บีเอ็มเอ็กซ์, 30 ใน จักรยานประเภทเสือภูเขา, 90 ในจักรยานประเภทถนน, 95 ในจักรยานประเภทลู่):
เดอะวอยซ์ คิดส์ ไทยแลนด์ ซีซั่นที่ 3
เดอะวอยซ์ คิดส์ ไทยแลนด์ () เป็นรายการประกวดร้องเพลงสำหรับเด็กอายุ 7–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ โดยรูปแบบของเวทีในทุก ๆ รอบในฤดูกาลนี้ใช้แม่แบบจาก The Voice สหรัฐอเมริกา ฤดูกาลที่ 6
วันและเวลาสมัครเข้าร่วมการแข่งขันรายการ The Voice Kids Thailand Season 3
ออกอากาศเมื่อวันที่ 1 กุมภาพันธ์ พ.ศ. 2558
Group performance: เดอะวอยซ์คิดส์ไทยแลนด์โค้ช - สัญชาตญาณ
ออกอากาศเมื่อวันที่ 8 กุมภาพันธ์ พ.ศ. 2558
ออกอากาศเมื่อวันที่ 15 กุมภาพันธ์ พ.ศ. 2558
ออกอากาศเมื่อวันที่ 22 กุมภาพันธ์ พ.ศ. 2558
ออกอากาศเมื่อวันที่ 1 มีนาคม พ.ศ. 2558
ในรอบนี้ ผู้เข้าแข่งขันจะถูกแบ่งออกเป็น 5 ทีม ๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน
ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้
ในรอบนี้ผู้เข้าแข่งขันที่ผ่านรอบ Battle phase มาทั้งหมดทีมละ 5 คนจะต้องร้องเพลงที่ร้องในรอบ Blind Auditions โดยจะถูกคัดออก 3 คนและเลือกเข้ารอบโดยโค้ช 2 คน ออกอากาศในวันที่ 22 มีนาคม 2558 หลังจบรอบ Battle สัปดาห์ที่ 8
ออกอากาศวันที่ 29 มีนาคม 2558
รอบนี้จะคัดผู้เข้าแข่งขันให้เหลือทีมละ 1 คนไปแข่งรอบต่อไปโดยใช้คะแนนโหวตจากทางบ้าน
คิม ยุน-อก
คิม ยุน-อก (; 26 มีนาคม พ.ศ. 2490) เป็นอดีตสุภาพสตรีหมายเลขหนึ่งของประเทศเกาหลีใต้ ด้วยเป็นภริยาของอี มย็อง-บัก
คิม ยุน-อก สำเร็จการศึกษาจากโรงเรียนมัธยมหญิงแทกูในปี พ.ศ. 2509 และเข้าศึกษาต่อที่มหาวิทยาลัยหญิงอีฮวา จนสำเร็จการศึกษาศิลปศาสตรบัณฑิตจากสาขาสุขศึกษาและการจัดการในปี พ.ศ. 2513 เธอสมรสกับอี มย็อง-บัก เมื่อวันที่ 19 ธันวาคมปีเดียวกันนั้น ทั้งคู่มีบุตรด้วยกัน 4 คน เป็นชายหนึ่งและหญิงอีกสามคน ครอบครัวของเธอทำบริษัทก่อสร้างในแทกู
ก่อนการเข้ารับตำแหน่งประธานาธิบดีของนายอี ครอบครัวของเธอพำนักอยู่ในกาโฮดง (Gahoedong)
ในปี พ.ศ. 2538 เธอสำเร็จการศึกษาหลักสูตรผู้นำสำหรับหญิงขั้นสูง (Advanced Leadership Program for Women) อันดับที่ 1 ณ สถาบันเดิมของเธอ ในปี พ.ศ. 2539 สำเร็จหลักสูตรผู้บริหารหญิงชั้นสูงอันที่ 7 ของมหาวิทยาลัยย็อนเซ และในปี พ.ศ. 2544 สำเร็จหลักสูตรผู้บริหารหญิงจากมหาวิทยาลัยซุกมย็อง
ในปี พ.ศ. 2554 เธอเป็นประธานศิษย์เก่าของหลักสูตรผู้บริหารหญิงระดับสูงของมหาวิทยาลัยย็อนเซ
คว็อน ยัง-ซุก
คว็อน ยัง-ซุก (; 23 ธันวาคม พ.ศ. 2490) อดีตสุภาพสตรีหมายเลขหนึ่งของประเทศเกาหลีใต้ ด้วยเป็นภริยาของโน มู-ฮย็อน ประธานาธิบดีลำดับที่ 9 ของประเทศ
เธอสำเร็จการศึกษาจากโรงเรียนมัธยมหญิงฮเยฮวา ส่วนตัวเธอนับถือศาสนาพุทธ มีฉายาทางธรรมว่า "แทด็อกฮวา" () ด้วยเหตุนี้ช่วงการรณรงค์หาเสียงของนายโนผู้สามี จึงได้รับการสนับสนุนจากกลุ่มพุทธศาสนิกชน
หลังการถึงแก่อสัญกรรมของสามี เธอดำรงตำแหน่งประธานมูลนิธิพงฮาที่สวยงาม (Beautiful Bongha Foundation) ณ บ้านเกิดของสามีที่หมู่บ้านพงฮา เพื่อดูแลที่เก็บอัฐิและบ้านของนายโนผู้สามี
สำลี สังวาลย์
สำลี สังวาลย์ หรือ ไมเคิล สำลี เป็นอดีตนักมายากลที่มีชื่อเสียงของประเทศไทย รวมถึงเป็นศิษย์เอกของเฉลิมสวรรค์ ไพบูลย์พันธ์ (ฟิลิป)
สำลี สังวาลย์ มีชื่อเดิมคือ "กาซิม" () บิดาของเขาเป็นชาวบังกลาเทศ ซึ่งสำลีเกิดที่ประเทศไทย แล้วเขาได้รับการพามาเลี้ยงดูโดยเฉลิมสวรรค์ ไพบูลย์พันธ์ (หรือที่รู้จักในชื่อ ฟิลิป) ซึ่งเป็นนักมายากลที่มีชื่อเสียงของประเทศไทย รวมถึงเป็นอาจารย์สอนมายากลให้แก่สำลี โดยเขาได้เริ่มเล่นมายากลตั้งแต่อายุ 8 ขวบ จากนั้น เฉลิมสวรรค์ได้เปิดโอกาสให้เขาได้แสดงฝีมือในแบบไมเคิล แจ็กสัน และได้ออกรายการโทรทัศน์"สี่ทุ่มสแควร์" เป็นรายการแรก
สำลีเคยเป็นนักศึกษาที่โรงเรียนจันทร์หุ่นบำเพ็ญ ต่อมา เมื่อสำลีอยู่ในช่วงหัวเลี้ยวหัวต่อ เขาก็ได้พบกับ วรรณศิริ และสำลีได้เลือกใช้ชีวิตอยู่กับเธอผู้เป็นภรรยาคนนี้ โดยใช้ชีวิตแบบเร่ร่อนร่วมกันราว 3–4 ปี
พ.ศ. 2552 สำลีได้ทำการบวชที่วัดกลาง เมืองเก่า อำเภอกบินทร์บุรี จังหวัดปราจีนบุรี อยู่ช่วงระยะเวลาหนึ่ง โดยได้รับฉายาว่า อนาลโย ส่วนในปี พ.ศ. 2556 สำลีได้ออกรายการโทรทัศน์ และบอกเล่าถึงเรื่องราวของชีวิตในช่วงที่ผ่านมา
สำลี สังวาลย์ มีภรรยาชื่อ วรรณศิริ สังวาลย์ และมีลูกด้วยกัน 2 คน ซึ่งได้แก่ ลูกชายชื่อ อติวัณณ์ และลูกสาวชื่อ ลดาวัลย์
ทั้งนี้ สำลีไม่เป็นผู้เกี่ยวข้องกับยาเสพติด ซึ่งเขาเปิดเผยว่า ได้รับคำสอนนี้มาจากเฉลิมสวรรค์
สุรเชษฐ์ ชัยวงศ์
พลเอก สุรเชษฐ์ ชัยวงศ์ (23 มิถุนายน พ.ศ. 2498 - ) รัฐมนตรีช่วยว่าการกระทรวงศึกษาธิการราชองครักษ์พิเศษ หัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ ผู้จัดการทีมชาติไทย อดีตหัวหน้าคณะนายทหารฝ่ายเสนาธิการประจำผู้บังคับบัญชา อดีตรองเสนาธิการทหารบก และอดีตผู้บัญชาการกองพลทหารราบที่ 4
พลเอกสุรเชษฐ์ ชัยวงศ์ เกิดเมื่อวันที่ 23 มิถุนายน พ.ศ. 2498 เป็นบุตรของนายกำจร กับนางปราณี ชัยวงศ์ สมรสกับนางพุตตาน ชัยวงศ์ มีบุตร 3 คน
เข้าศึกษาชั้นมัธยมศึกษาขั้นต้น(มศ.3)ที่โรงเรียนวัดสุทธิวรารามและได้เข้าศึกษาที่โรงเรียนเตรียมทหาร รุ่นที่ 14 ต่อมาได้เข้าศึกษาที่โรงเรียนนายร้อยพระจุลจอมเกล้า รุ่นที่ 25 (วิทยาศาสตร์บัณฑิต) โรงเรียนเสนาธิการทหารบก หลักสูตรหลักประจำ ชุดที่ 66 วิทยาลัยป้องกันราชอาณาจักร รุ่นที่ 51 จบการศึกษาระดับปริญญาตรีจาก คณะนิเทศศาสตรบัณฑิต มหาวิทยาลัยสุโขทัยธรรมาธิราช จบการศึกษาระดับปริญญาโทจาก คณะรัฐศาสตรมหาบัณฑิต สาขาการเมืองการปกครอง มหาวิทยาลัยเชียงใหม่ (ภาคพิเศษ รุ่นที่ 7) และจบหลักสูตร Australian and Military Familiarization Course และหลักสูตร Emergency Management Seminar จากประเทศออสเตรเลีย พ.ศ. 2547
พลเอก สุรเชษฐ์ ชัยวงศ์ ได้เริ่มรับราชการเป็นทหาร จนได้รับการแต่งตั้งให้เป็นผู้บังคับการกองพันทหารราบที่ 2 กรมทหารราบที่ 17 เมื่อพ.ศ. 2536 ต่อมาเมื่อพ.ศ. 2539 ก็ได้เลื่อนขึ้นเป็นเสนาธิการกรมทหารราบที่ 7 และเป็นรองผู้บังคับการกรมทหารราบที่ 7 เมื่อพ.ศ. 2541 ในพ.ศ. 2545 เป็นผู้อำนวยการกองยุทธการ กองทัพภาคที่ 3 พ.ศ. 2547 เป็นผู้บังคับการกรมทหารราบที่ 7 พ.ศ. 2549 เป็นรองผู้บัญชาการกองพลทหารราบที่ 4 พ.ศ. 2550 เป็นผู้บัญชาการกองพลทหารราบที่ 4 /ผู้บัญชาการกองกำลังนเรศวร พ.ศ. 2551 เป็นรองแม่ทัพภาคที่ 3 พ.ศ. 2555 เป็นแม่ทัพน้อยที่ 3 พ.ศ. 2555 เป็นผู้ช่วยเสนาธิการทหารบก ฝ่ายกิจการพลเรือน พ.ศ. 2556 เป็นรองเสนาธิการทหารบก และพ.ศ. 2557 ได้รับการแต่งตั้งให้เป็นหัวหน้าคณะนายทหารฝ่ายเสนาธิการประจำผู้บังคับบัญชา
ในเดือนสิงหาคม พ.ศ. 2557 พลเอก สุรเชษฐ์ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของพลเอกประยุทธ์ จันทร์โอชา
ในเดือนพฤษภาคม พ.ศ. 2559 เขาแต่งตั้ง ดร.รัตนา ศรีเหรัญให้ดำรงตำแหน่งผู้ช่วยเลขานุการรัฐมนตรีว่าการ
กระทรวงศึกษาธิการ
ไลศราม สริตา เทวี
ไลศราม สริตา เทวี (; 1 มีนาคม พ.ศ. 2528 — ) เป็นนักมวยสากลสมัครเล่นทีมชาติอินเดีย มาจากรัฐมณีปุระ เคยได้แชมป์โลกมวยสากลสมัครเล่นหญิงในรุ่นไลท์เวท ใน พ.ศ. 2552 เธอได้รับรางวัลอรชุนะ (Arjuna award) จากรัฐบาลอินเดีย
สริตา เทวีเกิดในครอบครัวเกษตรกรที่ยากจน เธอเริ่มชกมวยเมื่อ พ.ศ. 2543 โดยได้แรงบันดาลใจจากมูฮัมหมัด อาลี ในปีต่อมา ได้ติดทีมชาติอินเดียมาแข่งขันมวยสากลสมัครเล่นชิงแชมป์เอเชียที่กรุงเทพฯ และได้เหรียญเงิน จากนั้น เธอได้เหรียญรางวัลจำนวนมากจากการแข่งขัน รวมทั้งเหรียญทองมวยสากลสมัครเล่นชิงแชมป์โลกที่นิวเดลีเมื่อ พ.ศ. 2549 และได้เหรียญเงินจากการแข่งขันกีฬาเครือจักรภพอังกฤษเมื่อ พ.ศ. 2557
สริตา เทวีเข้าแข่งขันกีฬาเอเชียนเกมส์ พ.ศ. 2557 ที่อินช็อน เกาหลีใต้ ในรุ่นไลท์เวท เธอสามารถชกชนะจนถึงรอบรองชนะเลิศพบกับ พัก จีนา เมื่อ 30 กันยายน เธอถูกตัดสินให้แพ้ 0–3 ทั้งที่เธอสามารถชกพักจนถูกนับได้ และเป็นฝ่ายคุมเกมได้หมด กรรมการตัดสินในรายการนี้ได้แก่บราฮัม โมฮามัด (Braham Mohamad) จากตูนิเซีย อัลบีโน โฟตี (Albino Foti) จากอิตาลี และ มารีอุสซ์ โยเซฟ กอร์นี (Mariusz Josef Gorny) จากโปแลนด์ สามีของเธอได้ประท้วงผลการแข่งขันแต่ไม่สำเร็จ ทำให้เธอปฏิเสธที่จะรับเหรียญรางวัล
ไฮบริดทีโอรี (อีพี)
ไฮบริดทีโอรี () เป็นอีพีแรกของลิงคินพาร์ก ในช่วงที่วงรู้จักกันในชื่อ ไฮบริดทีโอรี ในปี พ.ศ. 2542 อัลบั้มนี้ได้บันทึกและออกจำหน่ายเองเมื่อวันที่ 1 พฤษภาคม พ.ศ. 2542 โดยผ่านค่ายเพลงมิกซ์มีเดีย (Mix Media) ในปีต่อมา ไฮบริดทีโอรีได้เปลี่ยนชื่อวงเป็นลิงคินพาร์ก และอีพี"ไฮบริดทีโอรี"ได้นำมาออกจำหน่ายอีกครั้งในปี พ.ศ. 2544 ด้วยการเปลี่ยนแปลงเล็กน้อย และออกจำหน่ายในชื่อลิงคินพาร์กอันเดอร์กราวด์ 1.0 โดยมีอัลบั้มนี้เพียง 1,000 ชุดเท่านั้นที่ได้ออกจำหน่าย และหาซื้อเวอร์ชันเดิมของอีพีนี้ได้ยาก
เปอกัน
ปกัน (Pekan) เป็นเมืองที่สุลต่านแห่งรัฐปะหังประทับอยู่ เป็นเมืองที่มีแม่น้ำปะหังไหลผ่าน พื้นที่ของรัฐปกันมีพื้นที่ 3,805ตารางกิโลเมตร ปกันมีประชากรทั้งหมด 60,000 คน อยู่ห่าจากกัวลาลัมเปอร์ 280 กิโลเมตร อยู่ทางทิศใต้ของกวนตัน
เจอเลอบู
เจอเลอบู (; ) เป็นเมืองที่อยู่เหนือสุดของรัฐเนอเกอรีเซิมบีลัน มีขนาดใหญ่เป็นอันดับสองในรัฐ อุณหภูมิของจเลบูตอนเช้าค่อนข้างต่ำ การมองเห็นปานกลาง และมีหมอกเยอะ จเลบูติดกับรัฐปะหังและรัฐเซอลาโงร์
รักอยู่ข้างเธอ
"รักอยู่ข้างเธอ" เป็นเพลงจากอัลบั้มและซิงเกิลที่ 4 ของวงบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)" โดยมีอัญชลี จงคดีกิจ มาร่วมร้อง และบรรเลงแซ็กโซโฟนโดย โก้ เศกพล อุ่นสำราญ (โก้ Mr.Saxman)
เพลง "รักอยู่ข้างเธอ" ประพันธ์เนื้อร้องโดย ขจรเดช พรมรักษา แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557เพลง "รักอยู่ข้างเธอ" ติดชาร์ตอันดับสูงสุด 6 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 จากเว็บไซต์ Gmember
ปลิดปลิว
"ปลิดปลิว" เป็นเพลงจากอัลบั้มของวงบอดี้สแลม และมีเมธี อรุณ สมาชิกวงลาบานูน มาร่วมร้อง เพลงนี้เป็นซิงเกิลที่ 6 จากอัลบั้มชุดที่ 6 "dharmajāti (ดัม-มะ-ชา-ติ)"
เพลง "ปลิดปลิว" ประพันธ์เนื้อร้องโดย สุรชัย พรพิมานแมน แต่งทำนองโดย โอม เปล่งขำ (โอม บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
มิวสิกวิดีโอเพลงนี้ เผยแพร่ครั้งแรกในวันที่ 14 มกราคม ค.ศ. 2559 กำกับโดย บาส นัฐวุฒิ ผู้ซึ่งเคยกำกับภาพยนตร์อย่าง Countdown เพลง "ปลิดปลิว" ติดชาร์ตอันดับ 1 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 และติดชาร์ตอันดับ 1 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember ที่ดี
วัยเป้งง นักเลงขาสั้น
วัยเป้งง นักเลงขาสั้น เป็นภาพยนตร์ไทยกำกับโดยพจน์ อานนท์ ในสังกัดพระนครฟิล์ม ออกฉายวันที่ 8 ตุลาคม พ.ศ. 2557 ภาพยนตร์ทำรายได้ 16.868 ล้านบาท มีเนื้อหาเกี่ยวกับความขัดแย้งระหว่างสถาบันของเป้งและติ่ง
วัดป่าพระเจ้า
วัดป่าประเจ้า ตั้งอยู่เลขที่ 121 บ้านป่าพระเจ้า หมู่ที่ 5 ตำบลปลายนา อำเภอศรีประจันต์ จังหวัดสุพรรณบุรี
สังกัดคณะสงฆ์มหานิกาย
ที่ดินตั้งวัดมีเนื้อที่ 25 ไร่ 3 งาน 87 ตารางวา
อาคารเสนาสนะประกอบด้วย อุโบสถ กว้าง 7 เมตร ยาว 15 เมตร สร้างเมื่อ พ.ศ. 2532
ศาลาการเปรียญ กว้าง 20 เมตร ยาว 42 เมตร สร้างเมื่อ พ.ศ. 2516
หอสวดมนต์ กว้าง 3 เมตร ยาว 12 เมตร สร้างเมื่อ พ.ศ. 2538
กุฏิสงฆ์ จำนวน 9 หลัง
ปูชะนีวัตถุมีพระประธานประจำอุโบสถ
วัดป่าประเจ้า ตั้งเมื่อ พ.ศ. 2496 ได้รับพระราชทานวิสุงคามสีมา เมื่อวันที่ 8 สิงหาคม พ.ศ. 2532 การบริหารและการปกครอง
หลวงพ่อเถื่อนวัดป่าพระเจ้า อ.ศรีประจันต์ ท่านเป็นอุปัชฌาย์และอาจารย์ของหลวงพ่อภักวัดโบสถ์ ท่านมาสร้างวัดป่าพระเจ้าและได้สร้างพระพุทธรูปไว้ก่อนจะเกิดภัยแล้งท่านจึงไปสร้างวัดหลวงที่ อ. วิเศษชัยชาญวัดป่าพระเจ้าจึงกลายเป็นวัดร้างจนหลวงพ่อได้มรณภาพลงในประมาณปี 2443-2446
ต่อมาได้มีหลวงพ่อชิตและชาวบ้านเข้ามาบูรณะวัดป่าพระเจ้าชาวบ้านจึงเรียกพระพุทธรูปในวิหารว่าหลวงพ่อเถื่อน
มีเจ้าอาวาสเท่าที่ทราบนาม คือ
แฟรงค์ เซเดโน
แฟรงค์ เซเดโน (Frank Cedeno) เกิดเมื่อ 16 มีนาคม พ.ศ. 2501 ที่เมืองตาลีซาย ซิตี เซบู ประเทศฟิลิปปินส์ สถิติการชก 56 ครั้ง ชนะ 43 (น็อค 23) เสมอ 3 แพ้ 10 
เซเดโนขึ้นชกมวยครั้งแรกเมื่อ 20 พฤศจิกายน พ.ศ. 2519 แพ้คะแนน ราย เด ลอส ซานโตส ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ครองแชมป์ฟิลิปปินส์รุ่นฟลายเวทเมื่อ 29 มีนาคม พ.ศ. 2523 ชนะคะแนน เมลชอร์ เดกซี และสามารถป้องกันแชมป์ไว้ได้ถึง 3 ครั้ง รวมทั้งชกชนะน็อค มนต์สยาม ฮ.มหาชัย ยก 7 เมื่อ พ.ศ. 2523 และชนะคะแนน แดน พิศาลชัย เมื่อ พ.ศ. 2525 ที่ ฟิลิปปินส์ ต่อมาได้ชิงแชมป์ OPBF ที่เกาหลีใต้เมื่อ 27 มิถุนายน พ.ศ. 2525 แพ้คะแนน ฮอง ซูยาง ไม่ได้แชมป์ เซเดโนกลับมาชกป้องกันแชมป์ฟิลิปปินส์อีกครั้ง แล้วก็มีโอกาสได้ชิงแชมป์โลกรุ่นฟลายเวท WBC ที่ อังกฤษเมื่อ 27 กันยายน พ.ศ. 2526 ซึ่งเซเดโนเป็นฝ่ายชนะน็อคชาร์ลี มากรี ยก 6 ได้แชมป์มาครอง แต่พอขึ้นชกป้องกันแชมป์ครั้งแรกเมื่อ 18 มกราคม พ.ศ. 2527 ก็เป็นฝ่ายแพ้น็อค โคจิ โคบายาชิ ยก 2 ที่ ญี่ปุ่น เสียแชมป์ไป
หลังจากเสียแชมป์โลกไปแล้ว เซเดโนยังคงขึ้นชกชนะรวด รวมทั้งมาชกชนะน็อค ยืนยง ศิษย์ประสงค์ ยก 5 ในไทย จากนั้น เซเดโนได้ชิงแชมป์โลกอีกครั้งเมื่อ 20 มีนาคม พ.ศ. 2530 ที่เม็กซิโก โดยขึ้นชิงแชมป์โลกรุ่นซูเปอร์ฟลายเวท WBC แพ้คะแนน กิลเบอร์โต โรมันอย่างเป็นเอกฉันท์ หลังจากชิงแชมป์ไม่สำเร็จ เซเดโนขึ้นชกอีกไม่กี่ครั้ง รวมทั้งที่มาชกแพ้คะแนน ถนอมศักดิ์ ศิษย์โบ๊เบ๊ เมื่อ พ.ศ. 2530 เซเดโนขึ้นชกมวยครั้งสุดท้ายเมื่อ 27 มีนาคม พ.ศ. 2531 แพ้น็อค มิน ยุงชุน ยก 4 ที่เกาหลีใต้ แล้วจึงแขวนนวมไป
รักบี้ในเอเชียนเกมส์ 2014
รักบี้ในเอเชียนเกมส์ 2014 จัดขึ้น ณ อินช็อน ประเทศเกาหลีใต้ ตั้งแต่วันที่ 30 กันยายน ถึงวันที่ 1 ตุลาคม ค.ศ. 2014 โดยทุกแมตช์จัดได้ขึ้นที่นัมดงสเตเดียม
ผลการจับฉลากในวันที่ 21 สิงหาคม 2014 เพื่อกำหนดกลุ่มการแข่งขันชายและหญิง ทีมที่ได้รับการคัดเลือกขึ้นอยู่กับผลการแข่งขันที่ผ่านมาเมื่อสี่ปีที่แล้วจากเอเชียนเกมส์ 2010